এই আইনে জনায় যে মাটিৰ মালিকে আগতে একেখিনি মাটিত কাম কৰা শ্ৰমিকক বাদ দি আন শ্ৰমিকক কামত লগাব নোৱাৰে। ইয়াৰোপৰি মাটিৰ মালিকে মহিলা কৃষি শ্ৰমিকক কামত নিযুক্তিৰ অগ্ৰাধিকাৰ দিব যদিহে একেখিনি মাটিত একে শ্ৰমিকে আগৰ বছৰ খেতিত কাম কৰিছিল। এজন কৃষি শ্ৰমিকে যদিহে মাটিৰ মালিকৰ ঘৰ তিনি বছৰ একেৰাহে কাম কৰে তেতিয়া তেওঁক পিছৰ বছৰ নিযুক্তি দিবলৈ নুই কৰিব নোৱাৰে।
সূচী ১৬, ১৭, ২১ঃ এই কেইটা সূচীয়ে কৃষি শ্ৰমিকে কাম কৰাৰ সময়, জিৰণি আৰু অতিৰিক্ত সময় কাম কৰাৰ বাবদ পোৱা মজুৰি ইত্যাদি সুবিধা প্ৰদান কৰে। এই সুবিধা অনুসৰি প্ৰতিজন প্ৰাপ্তবয়স্ক শ্ৰমিকৰ বাবে দিনটোৰ আঠ ঘণ্টা আৰু প্ৰতিজন কিশোৰৰ বাবে কামৰ ছয় ঘণ্টা নিৰ্দ্ধাৰণ কৰে।
